wannaphong/clean_thaiwikipedia huggingface dataset:
# เหอ ไข่หมิง
เหอ ไข่หมิง (เกิด 1984) เป็นนักวิทยาการคอมพิวเตอร์ชาวจีน มีชื่อเสียงในฐานะผู้คิดค้น ResNet ซึ่งเป็นแบบจำลองโครงข่ายประสาทแบบสังวัตนาการแบบหนึ่งที่ได้รับการใช้งานอย่างแพร่หลาย สาขาการวิจัยหลักของเขาคือ คอมพิวเตอร์วิทัศน์ และ การเรียนรู้เชิงลึก ปัจจุบันเป็นนักวิทยาศาสตร์ผู้ทำงานในห้องปฏิบัติการปัญญาประดิษฐ์ของเฟซบุ๊ก

 ชีวประวัติ 
เหอ ไข่หมิงเกิดที่เมืองกว่างโจว มณฑลกวางตุ้ง เมื่อปี 1984 เขาศึกษาที่ โรงเรียนมัธยมกว่างโจวจื๋อซิ่นตั้งแต่ปี 1997 ถึง 2003 และได้เข้าเรียนที่มหาวิทยาลัยชิงหฺวาในปี 2003 เขาได้อันดับหนึ่งในการสอบคัดเลือกเข้าวิทยาลัยประจำมณฑลกวางตุ้ง ด้วยคะแนนมาตรฐาน 900 และได้เข้าเรียนในภาควิชาฟิสิกส์มหาวิทยาลัยชิงหฺวา

เขาศึกษาในภาควิชาฟิสิกส์มหาวิทยาลัยชิงหฺวาตั้งแต่ปี 2003 จนถึง 2007 โดยในปี 2007 ได้เข้าร่วมกลุ่มคอมพิวเตอร์วิทัศน์ของสถาบันวิจัยไมโครซอฟท์เอเซียในฐานะนักศึกษาฝึกงานในปีสุดท้าย โดยมีซุน เจี้ยนเป็นอาจารย์ที่ปรึกษา ตั้งแต่ปี 2007 ถึง 2011 เขาเข้าศึกษาระดับปริญญาเอกที่ห้องปฏิบัติการมัลติมีเดีย ของมหาวิทยาลัยภาษาจีนแห่งฮ่องกง โดยได้ศึกษากับอาจารย์ทาง เสี่ยวโอว หลังจากสำเร็จการศึกษาระดับปริญญาเอกในปี 2011 เขาได้ทำงานที่สถาบันวิจัยไมโครซอฟท์เอเชียในตำแหน่งนักวิจัย และในปี 2016 เขาได้เข้าทำงานที่ห้องปฏิบัติการปัญญาประดิษฐ์ของเฟซบุ๊ก ในปี 2024 เขาได้เป็นอาจารย์ในภาควิชาวิศวกรรมไฟฟ้าและวิทยาการคอมพิวเตอร์ของสถาบันเทคโนโลยีแมสซาชูเซตส์

 อ้างถึง
# เห็ดจมูกหมู
เห็ดจมูกหมู หรือ “เห็ดปากหมู” (,)"Galiella rufa (Schweinitz) Nannfeldt & Korf Sarcosomataceae Pezizales. " - กรมอุทยานแห่งชาติ สัตว์ป่า และพันธุ์พืช. สืบค้นเมื่อ 29 เมษายน พ.ศ.2567. เป็นเห็ดที่มีลักษณะต่างจากเห็นทั่วไป คือ ตัวดอกเห็ดจะไม่มีหมวกเห็ดบานยื่นออกมาเป็นลักษณะคล้ายกับร่มเหมือนสายพันธุ์อื่นๆ 
ความพิเศษของสายพันธุ์นี้คือ ดอกเห็ดจะมีลักษณะเป็นแท่งงอกออกมา คล้ายกับถ้วยหรือโอ่งใส่น้ำ มักขึ้นบริเวณขอนไม้ที่เปื่อยและฝังดินมานานจนผุพัง ด้วยลักษณะของดอกเห็ดที่เป็นแท่งนี้เอง จึงทำให้แต่ละท้องถิ่น มักจะมีชื่อเรียกเห็ดชนิดนี้ แตกต่างกันออกไป เช่น จังหวัดตราดเรียกว่า “เห็ดจมูกม้า” จังหวัดสงขลาบางพื้นที่เรียกว่า "เห็ดนมหมู" บางจังหวัด หรือท้องถิ่นเรียก เห็ดจมูกหมู เห็ดตาควาย เห็ดดังหมู เห็ดปากหมู และเห็ดเท้าช้าง ชาวบ้านสมัยโบราณมักจะเก็บเห็ดจมูกหมูมาดูดกินแทนน้ำ เมื่อขาดน้ำหรือน้ำหมดในเวลาที่เดินป่า

ลักษณะ
ลักษณะของเห็ดจมูกหมู ภายนอกของเห็ดจะมีสีคล้ำ ยกเว้นบริเวณส่วนหน้าเห็ดหรือส่วนบนสุดจะมีลักษณะเป็นยอดหน้าตัด ไม่ได้มีรูปทรงเป็นโดมหรือลักษณะเป็นร่มที่กางเหมือนกับสายพันธุ์อื่น ๆ ส่วนหน้าตัดจะมีสีออกส้ม คล้ายปลายจมูกหมู หรือเท้าของช้าง จนเป็นที่มาของชื่อเห็ดสายพันธุ์นี้

ลักษณะภายนอก ส่วนที่เป็นสีคล้ำจะมีความเหนียว และมีขนเล็ก ๆ ขึ้นปกคลุมบริเวณยอดตัดสีส้ม ขนาดของเห็ด 1 ดอก จะอยู่ที่ประมาณ 1.5 cm. – 3 cm. ความสูงประมาณ 1-3 cm.

ลักษณะภายในของเห็ดชนิดนี้จะเป็นเนื้อวุ้นใส ๆ และมีน้ำมากกว่าเห็ดทั่วไป

ประโยชน์เเละสรรพคุณ
คนเดินป่า หรือชาวบ้านสมัยโบราณมักจะเก็บเห็ดจมูกหมูมาดูดกินแทนน้ำ เมื่อขาดน้ำหรือน้ำหมดในเวลาที่เดินป่า
# วัดพระบรมธาตุดอยผาส้ม
วัดพระบรมธาตุดอยผาส้ม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลแม่สาบ อำเภอสะเมิง จังหวัดเชียงใหม่ ปัจจุบันมีพระสรยุทธ ชยปัญโญ เป็นเจ้าอาวาส 

วัดพระบรมธาตุดอยผาส้มตั้งวัดเมื่อวันที่ 21 มิถุนายน พ.ศ. 2553 ได้รับพระราชทานวิสุงคามสีมาเมื่อวันที่ 18 เมษายน พ.ศ. 2555

วัดตั้งอยู่บริเวณดอยผาส้ม เป็นที่ประดิษฐานพระบรมสารีริกธาตุที่อยู่ในอำเภอสะเมิงมาช้านานแล้ว เมื่อครูบาศรีวิชัยได้จาริกมาที่สะเมิง ท่านได้ร่วมกับครูบาอุปาระ สร้างพระสถูปใหม่ ต่อมาเมื่อ พ.ศ. 2548 พระพุทธพจนวราภรณ์ เจ้าอาวาสวัดเจดีย์หลวงวรวิหาร จังหวัดเชียงใหม่ ได้นำคณะสงฆ์มาร่วมกันบูรณะพระสถูปนี้ โดยได้รับแรงศรัทธาจากชาวบ้านบ้านนอมลอง อังคาย และยั้งเมิน ได้สร้างพระมณฑปจตุรมุขครอบพระสถูป น้อมเกล้าฯ ถวายเป็นพุทธบูชา และถวายเป็นพระราชกุศลแด่พระบาทสมเด็จพระมหาภูมิพลอดุลยเดชมหาราช บรมนาถบพิตร ในวโรกาสพระชนมพรรษาครบ 80 พรรษาในปี พ.ศ. 2550 โดยมีพิธีประดิษฐานพระบรมสารีริกธาตุบนยอดมณฑป เมื่อ พ.ศ. 2549
# ปัญจกีฬาสมัยใหม่ชิงแชมป์โลก 2023
thumb|ฟันดาบชาย
ฮาซัม อิสลาม (EGY) พบกับ ติตัส ปูโรนาส (LTU) 
thumb|เส้นชัยรอบชิงชนะเลิศหญิง
thumb|แฟน ๆ ชาวลิทัวเนียให้กำลังใจลอร่า อาซาดาอุสไคท์ 

การแข่งขันปัญจกีฬาสมัยใหม่ชิงแชมป์โลก 2023 จัดขึ้นระหว่างวันที่ 19 ถึง 28 สิงหาคม ค.ศ. 2023 ที่เมืองบาธ สหราชอาณาจักรBath to host 2023 Pentathlon and Laser Run World Championships2023 Modern Pentathlon World Championships

ผู้เข้าเส้นชัย 3 อันดับแรกในปัญจกีฬาชายและหญิงได้ผ่านเข้ารอบโอลิมปิกฤดูร้อน 2024

 ตารางเหรียญรางวัล 

 ประเทศที่เข้าร่วม 
นักกีฬาเลเซอร์รัน 560 คนจาก 33 ประเทศ และนักกีฬาปัญจกีฬา 196 คนจาก 39 ประเทศเข้าร่วมการแข่งขันครั้งนี้UIPM 2023 PENTATHLON AND LASER RUN WORLD CHAMPIONSHIPS: ALL YOU NEED TO KNOW

 ประเทศ  เลเซอร์รันชาย  ปัญจกีฬาชาย  เลเซอร์รันหญฺง  ปัญจกีฬาหญิง  ผลัดผสม Elite Agecategories  Ind. Relay  Elite Agecategories  Ind. Relay Laserrun Pentathlon     X                4      1         X      3  X          X  1      X            1      1    X     1              1            1    1    2   2  X        2            1    4  X    4  X   X       4  X    3  X   X     1                4  X  1   3    X     1      1    X   1  X  4  X  1  X  4  X   X     X  1      X  1    X   5  X  4  X  4  X  4    X   3  X  4  X  2  X  3   X  X   3  X  4  X  3  X  4  X   X     X      1  X  2         X               X      1  X          X  4  X    X 4  X   X   1  X      2  X    X               X  3              1           4  X    4  X          1      2  X   X       3  X    1    X   1  X      3     X         2  X            X        X        4    1    3   4   X        4  X    4  X  X  X   3  X      1  X    X       X  1     2    X     X             1  X      1  X    X      3      3    X   1  X      1  X   X       X            3         2           1              X        X           X  4  X    4  X   X   1  X        X  1    X     1      1       1    1    1   2  X        1      3    X       4  X    1    X       4    2   4  X   X          1
# อุมม์ซะละมะฮ์
ฮินด์ บินต์ อะบีอุมัยยะฮ์ (, Hind ʾibnat ʾAbī ʾUmayya,  ค.ศ. 580 หรือ 596 –  680 หรือ 683) รู้จักกันในชื่อ อุมม์ซะละมะฮ์  หรือ ฮินด์ อัลมัคซูมียะฮ์  เป็นภรรยาคนที่ 6 ของมุฮัมมัด

"อุมม์ซะละมะฮ์" เป็นกุนยะฮ์ที่หมายถึง "มารดาซะละมะฮ์" เธอเป็นหนึ่งในผู้ติดตามหญิงที่มีอิทธิพลมากที่สุดของมุฮัมมัด ส่วนใหญ่ยอมรับจากการจำฮะดีษหลายฉบับ มุสลิมนิกายชีอะฮ์เชื่อว่าเธอเป็นภรรยาที่สำคัญที่สุดของมุฮัมมัดหลังจากเคาะดีญะฮ์
# รักบี้ 7 คนชิงแชมป์โอเชียเนีย 2023
การแข่งขันรักบี้ 7 คนชิงแชมป์โอเชียเนีย 2023  เป็นการแข่งขันรักบี้ 7 คนของโอเชียเนียครั้งที่สิบห้าในรักบี้ 7 คนชาย นอกจากนี้ยังทำหน้าที่เป็นรอบคัดเลือกระดับภูมิภาคสำหรับรักบี้ 7 คนในโอลิมปิก 2024 และจัดขึ้นที่สนามบัลลีมอร์ในเมืองบริสเบน ประเทศออสเตรเลีย ตั้งแต่วันที่ 10 ถึง 12 พฤศจิกายน ค.ศ. 2023

 ทีม 
ทีมชาติ 14 ทีมถูกกำหนดให้ลงแข่งขันในการแข่งขันปี ค.ศ. 2023 พร้อมด้วยทีมรับเชิญในโซนโอเชียเนีย ได้แก่ :

 
 
 
 
 
 
 
 
  โอเชียเนียบาร์บาเรียน
# โอส ตราปาลโญเอส
โอส ตราปาลโญเอส  เป็นซีรีส์โทรทัศน์แนวตลกของบราซิล สร้างโดย วิลตัน ฟรังกู ออกอากาศทางช่องเรจีตูปีและเตเว โกลบู เมื่อปี พ.ศ. 2517 ถึงวันที่ 27 สิงหาคม พ.ศ. 2538

 นักแสดง 

 เรนาตู อาราเกา รับบท ดีดี โมโก (Didi Mocó)
 เดเด ซังตานา รับบท เดเด (Dedé)
 อังโตนีอู การ์ลุส เบอร์นาเดส โกมีส รับบท มูสสุม (Mussum)
 เมารู ฟาซียู กงซัลวิส รับบท ซากาเรียส (Zacarias)
# รักบี้ 7 คนชายแอฟริกา 2023
การแข่งขันรักบี้ 7 คนชายแอฟริกา 2023  เป็นการแข่งขันรักบี้ 7 คนประจำปีของทวีปแอฟริกา รอบคัดเลือกจัดขึ้นที่สนามกีฬาลาเบอร์ดอนเนส ประเทศมอริเชียส ระหว่างวันที่ 24 ถึง 25 มิถุนายน ค.ศ. 2023 การแข่งขันรอบสุดท้ายจัดขึ้นที่เมืองฮาราเร ประเทศซิมบับเว ผู้ชนะได้ผ่านเข้ารอบโอลิมปิกฤดูร้อน 2024 ในปารีส และทีมอันดับที่สองและสามผ่านคัดเลือกสำหรับการแข่งขันรอบคัดเลือกโอลิมปิกรอบสุดท้าย 2024 นอกจากนี้ สองทีมอันดับแรกผ่านเข้ารอบแชลเลนเจอร์ซีรีส์ 2024 มี 12 ทีมเข้าร่วมในแต่ละการแข่งขัน

 รูปแบบ 
อันดับทีมวาง แบ่งตามผลงานของพวกเขาในการแข่งขันชิงแชมป์ครั้งก่อนหน้า แปดทีมอันดับแรกจากการแข่งขันชิงแชมป์ครั้งก่อนหน้าได้เข้าสู่รอบสุดท้าย ในขณะที่อีก 12 ทีมที่เหลือได้เข้าแข่งขันรอบคัดเลือก

 ทีม  
ทีมต่อไปนี้ได้เข้าร่วมแข่งขัน รอบคัดเลือก ได้แก่

 
 
 
 
 
 
 
 
 
 
 
 

ทีมต่อไปนี้เข้าร่วมแข่งขัน รอบสุดท้าย ได้แก่
# ฟตีรา
ฟตีรา  คือขนมปังชนิดหนึ่งจากตำรับอาหารมอลตา มีลักษณะเป็นขนมปังรูปวงแหวนที่ผ่านกระบวนการทำให้ขึ้นฟู นิยมเสิร์ฟโดยหั่นให้เล็กลงแล้วยัดไส้ด้วยส่วนผสมต่าง ๆ เช่น ปลาซาร์ดีน ปลาทูน่า มันฝรั่ง มะเขือเทศ หัวหอม เคเปอร์ มะกอกออลิฟ เป็นต้น รูปแบบท้องถิ่นอย่างหนึ่งของฟตีราได้แก่ ฟตีราโกโซ  วิธีทำคือการคลึงแป้งออกเป็นแผ่นกลม วางส่วนผสมตรงกลาง ยกขอบแป้งขึ้นปิดหน้าบางส่วน จากนั้นนำไปอบและเสิร์ฟแบบเปิดหน้า ฟตีรารูปแบบนี้จึงมีลักษณะคล้ายพิซซามากกว่าแซนด์วิช

 มรดกภูมิปัญญาทางวัฒนธรรม 
หลังจากที่รัฐสภามอลตามีมติเห็นชอบเป็นเอกฉันท์ในการให้สัตยาบันอนุสัญญาว่าด้วยการสงวนรักษามรดกภูมิปัญญาทางวัฒนธรรมของยูเนสโก ใน พ.ศ. 2561 กรมวัฒนธรรมมอลตาก็ยื่นเรื่องเสนอให้มีการบรรจุฟตีราของมอลตาเป็นส่วนหนึ่งของรายการมรดกภูมิปัญญาทางวัฒนธรรมขององค์การดังกล่าว ผู้เชี่ยวชาญท้องถิ่นคนหนึ่งกล่าวว่า "การทำฟตีราของมอลตา" (ชื่อตามที่ได้ขึ้นทะเบียนในบัญชีรายการมรดกแห่งชาติของกรมฯ) มีมาตั้งแต่คริสต์ศตวรรษที่ 16 หลังจากการเรียกร้องอย่างแข็งขันจากสาธารณชน รัฐบาลมอลตาจึงประกาศว่าจะเสนอฟตีราของมอลตาให้ยูเนสโกพิจารณาขึ้นทะเบียนเป็นมรดกภูมิปัญญาทางวัฒนธรรม จากนั้นใน พ.ศ. 2563 ฟตีราของมอลตาก็ได้รับการบรรจุไว้ในรายการมรดกภูมิปัญญาทางวัฒนธรรมขององค์การ
# โหยว ยฺหวี่ซี
โหยว ยฺหวี่ซี  เป็นนักเขียนโปรแกรมชาวจีน เกิดในเมืองอู๋ซี มณฑลเจียงซู ประเทศจีน เขาเป็นผู้ริเริ่มและเป็นผู้พัฒนา Vue.js เฟรมเวิร์กโปรแกรมประยุกต์บนเว็บที่เขียนด้วยภาษาจาวาสคริปต์ ปัจจุบันอาศัยอยู่ที่ประเทศสิงคโปร์

 ชีวประวัติ 

 วัยเด็ก 
โหยว ยฺหวี่ซีรู้จักคอมพิวเตอร์เป็นครั้งแรกเมื่อตอนที่เขายังเป็นเด็ก และเมื่อตอนที่เขาอยู่มัธยมปลาย เขามักจะสนุกกับการสร้างเอฟเฟกต์เพื่อเล่าเรื่องราวด้วยอะโดบี แฟลช 

 การศึกษา 
ในปี 2005 เขาได้ไปศึกษาที่สหรัฐอเมริกา  ขณะเข้าเรียนที่มหาวิทยาลัยคอลเกต เขาได้ศึกษาด้านประวัติศาสตร์ศิลปะ เมื่อเขากำลังจะสำเร็จการศึกษา เขาก็ตระหนักว่าเป็นการยากที่จะหางานที่ตรงกับที่จบปริญญาตรีมา เขาจึงไปเรียนต่อปริญญาโทสาขาการออกแบบศิลปะและเทคโนโลยีที่สถาบันการออกแบบพาร์สันส์ ซึ่งเขาเริ่มรู้จักกับไลบรารีเครื่องมือออกแบบมัลติมีเดีย OpenFrameworks และภาษาโปรแกรมจาวาสคริปต์ และเรียนรู้การเขียนโปรแกรมประยุกต์ และ ส่วนต่อประสานกับผู้ใช้

 การงาน 
หลังจากที่ Chrome Experiments ซึ่งเป็นแพลตฟอร์มทดลองของกูเกิลเปิดตัว เขาได้ส่งผลงานของเขาที่เขียนด้วยจาวาสคริปต์และได้รับการยอมรับและได้รับโอกาสในการทำงานที่กูเกิล

 Vue.js 
ในขณะที่ทำงานใน Creative Lab ของกูเกิล เขาได้เริ่มรู้จักกับ Angular ซึ่งเป็นเฟรมเวิร์กสำหรับโปรแกรมประยุกต์บนเว็บที่พัฒนาโดยทีมงานกูเกิล เขาสนใจวิธีที่ Angular สามารถจัดการแบบจำลองอ็อบเจกต์เอกสารของหน้าเว็บผ่านการผูกข้อมูล และต้องการพัฒนาซอฟต์แวร์เฟรมเวิร์ก ที่มีฟังก์ชันคล้ายกัน แต่มีเนื้อหาที่เบากว่าโดยยืนพื้นจาก Angular

ต่อมาเขาได้ตั้งชื่อเฟรมเวิร์กที่พัฒนาขึ้นมานี้ว่า Vue.js และเปิดตัวเวอร์ชัน 1.0 ในปี 2014 หลังจากที่ได้รับการตอบรับอย่างดีเยี่ยม Vue.js ก็ได้กลายมาเป็นหนึ่งในโปรเจ็กต์ที่มีผู้ชมมากที่สุดบนแพลตฟอร์มบริการโฮสต์โค้ด GitHub ด้วยความชื่นชอบการ์ตูนญี่ปุ่น เขาได้ใช้ชื่อผลงานแอนิเมชันเป็นชื่อโค้ดของ Vue.js แต่ละเวอร์ชันที่เปิดตัว ตัวอย่างเช่น "Evangelion" ในเวอร์ชัน 1.0 มีที่มาจากอีวานเกเลียน มหาสงครามวันพิพากษา, "Ghost in the Shell" ในเวอร์ชัน 2.0 มาจากเรื่องโกสต์อินเดอะเชลล์, "JoJo's Bizarre Adventure" ในเวอร์ชัน 2.3 มาจากเรื่องโจโจ้ ล่าข้ามศตวรรษ และอื่น ๆ

ในช่วงปี 2014 เขาลาออกจากกูเกิล และไปทำงานอยู่กับบริษัท Meteor Software ซึ่งเป็นบริษัทที่เชี่ยวชาญด้านซอฟต์แวร์เฟรมเวิร์ก โดยหวังว่าจะได้รับทุ่มเทให้กับการพัฒนา Vue.js มากขึ้น อย่างไรก็ตาม ในภายหลังบริษัท Meteor Software กลับมีแนวโน้มที่จะใช้ React ซึ่งเป็นไลบรารีจาวาสคริปต์ที่พัฒนาโดยเฟซบุ๊ก ทำให้เขาไม่มีทางเลือกอื่นนอกจากลาออกมา

ต่อมาในปี 2016 ได้ก่อตั้งบริษัทชื่อ Vue Technology LLC เพื่อให้บริการการประมวลผลการบำรุงรักษาและการพัฒนาสำหรับ Vue.js ในช่วงปี 2020 เขายังได้เปิดตัวอุปการณ์พัฒนาส่วนหน้า Vite ซึ่งสามารถสร้างสภาพแวดล้อมการพัฒนาส่วนหน้าได้อย่างรวดเร็ว ใช้งานได้ทั้งกับ Vue.js และ React
# เอสเอเอสลิงก์
เอสเอเอสลิงก์  เป็นสายการบินระดับภูมิภาคที่เป็นสายการบินลูกของสแกนดิเนเวียนแอร์ไลน์ ซึ่งทั้งหมดอยู่ภายใต้กลุ่มสายการบินเอสเอเอส

ประวัติ
สายการบิก่อตั้งขึ้นในปี 2021 และเริ่มดำเนินงานในปี 2022
สายการบินมีฐานการบินหลักที่ท่าอากาศยานโคเปนเฮเกน และมีฐานการบินแห่งที่สองที่ท่าอากาศยานบาร์เกิน เครื่องบินในฝูงบินทั้งหมดจะจดทะเบียนอยู่ในสวีเดน

ฝูงบิน
thumb|เอ็มบราเออร์ อี195 ของเอสเอเอสลิงก์
ณ เดือนเมษายน ค.ศ. 2024 เอสเอเอสลิงก์มีเครื่องบินประจำการในฝูงบินดังนี้:

ฝูงบินประจำการคำสั่งซื้อผู้โดยสารหมายเหตุเอ็มบราเออร์ อี1954—114ให้บริการสำหรับสแกนดิเนเวียนแอร์ไลน์41202122รวม100
เอสเอเอสลิงก์มีอายุฝูงบินเฉลี่ย 15.1 ปี
 อ้างอิง
# มาซายูกิ อูเอมูระ
เป็นวิศวกร ผู้ผลิตวิดีโอเกม และศาสตราจารย์ชาวญี่ปุ่น เขาเป็นที่รู้จักจากผลงานในฐานะพนักงานของนินเท็นโดตั้งแต่ปี 1971 ถึง 2004 โดยเฉพาะจากการที่เขาได้คิดค้นและพัฒนาเครื่องเกมคอนโซล รุ่น แฟมิคอม เครื่องเกมคอนโซลรุ่นแรกของ นินเท็นโด โดยนับตั้งแต่เปิดตัวในปี 1983 ก็สามารถทำยอดขายไปได้มากกว่า 60 ล้านเครื่องทั่วโลก

 ประวัติ 
เริ่มต้นการทำงาน
หลังที่เขาจบการศึกษาด้านวิศวกรรมไฟฟ้าจากสถาบันเทคโนโลยีชิบะ ก็ได้เข้าทำงานกับทางบริษัทนินเท็นโดในปี ค.ศ. 1971

ต่อมาเขาได้คิดค้นและพัฒนาต่อยอดเครื่องSuper Famicomเครื่องเกมคอนโซลรุ่นที่สองของนินเท็นโดที่เปิดตัวในปี ค.ศ. 1984 และสามารถทำยอดขายไปได้ราว 49 ล้านเครื่องทั่วโลก

ในปีเดียวกันเมื่อฮิโรชิ ยามาอุจิ ประธานบริษัทนินเท็นโดในขณะนั้น ประกาศแยกนินเท็นโด ออกเป็นแผนกวิจัยและพัฒนาแยกกัน และต่อเขาได้แต่งตั้ง อูเอมูระ ให้เป็นหัวหน้าฝ่ายของR&D2ซึ่งเป็นแผนกที่เน้นด้านฮาร์ดแวร์

ในเดือนพฤศจิกายน ค.ศ. 1981อูเอมูระได้รับโทรศัพท์จากยามาอุจิ ซึ่งขอให้เขาสร้าง“สิ่งที่ช่วยให้คุณเล่นเกมอาร์เคดบนทีวีที่บ้านได้” เขาและทีมงานของเขาเริ่มสร้างระบบที่สามารถรันเกมอาร์เคดยอดฮิตของนินเท็นโด อย่างเกมDonkey Kongโดยได้ร่วมมือกับRicoh ต่อมาเปิดตัวในเดือนกรกฎาคม ค.ศ. 1983 ซึ่งเป็นคอนโซล 8 บิตที่ใช้คาร์ทริดจ์ แบบเปลี่ยนได้ในไม่ช้าก็ประสบความสำเร็จโดยขายได้ 2.5 ล้านเครื่องภายในสิ้นปี ค.ศ. 1984เนื่องจากวิดีโอเกมล่มในปี ค.ศ. 1984 เมื่อผู้บริโภคแทบไม่ไว้วางใจนินเท็นโด โดยคอนโซลเนื่องจากการควบคุม และคุณภาพที่ไม่ดี แฟมิคอมจึงได้รับการออกแบบใหม่เมื่อนำเข้าไปยังสหรัฐอเมริกา ซึ่งเป็นตลาดตะวันตก แห่งแรก ต่อมาในปีเดียวกันเขาได้เปลี่ยนช่องคาร์ทริดจ์โดยปลี่ยนเป็นแบบโหลดด้านหน้าเพื่อเลียนแบบช่องใส่เทปของVCR และเพื่อลดความเสี่ยงของการเกิดไฟฟ้าสถิตในสภาพอากาศที่แห้งกว่า ในขณะเดียวกันNES Zapperถูกรวมเข้าด้วยกันเพื่อดึงดูดความสนใจของชาวอเมริกันในเรื่องการใช้ปืน เขาได้เปลี่ยนโฉมนินเท็นโดและคอนโซลตลอดกลาดโดยประสบความสำเร็จแบบถ่มทลายในต่างประเทศด้วยจากนั้น อูเอมูระได้ออกแบบระบบแฟมิคอมดิสก์ ซึ่ง เป็นส่วนเสริมเฉพาะสำหรับเครื่องแฟมิคอมที่เล่นเกมบนฟล็อปปี้ดิสก์

ในปีค.ศ. 1988 อูเอมูระเริ่มออกแบบซูเปอร์แฟมิคอม ซึ่งเป็นเครื่องรุ่นต่อจากฟามิคอมแบบ 16 บิต ซึ่งจะมีการสาธิตให้สื่อมวลชนญี่ปุ่นได้เห็น ต่อเขาและทีมของเขาได้ทำงานร่วมกับKen Kutaragiวิศวกรจากโซนี่ ซึ่งเป็นผู้ออกแบบ ชิปเสียงของระบบ และจะกำลังพัฒนาเพลย์สเตชันในเวลาต่อมา โดยเปิดตัวครั้งแรกในญี่ปุ่นในปี ค.ศ. 1990 โดยจะตั้งชื่อว่า Super Nintendo Entertainment System ในปี ค.ศ. 1995 ทีมงานของเขาก็ได้เปิดตัว Satellaviewซึ่งเป็นส่วนเสริมสำหรับ Super Famicom ที่ให้ผู้เล่นดาวน์โหลดเนื้อหาผ่านการออกอากาศผ่านดาวเทียมhttps://actaludologica.com/wp-content/uploads/2018/04/05-UEMURA-MAGO-%E2%80%93-AL-1-2018.pdf

ในช่วงเวลาที่ เขาอยู่ที่ นินเท็นโด เขายังผลิตวิดีโอเกมด้วย เช่นNational Videogame Museum Clu Clu Land , Ice Climber และ Marvelous: Mōhitotsu no Takarajima

 การเสียชีวิต 
หลังจากที่เขาได้เกษียณตัวเองจากบริษัทนินเท็นโด ในปี 2004 ก็ได้เข้ารับตำแหน่งศาสตราจารย์รับเชิญที่มหาวิทยาลัยมหาวิทยาลัยริทสึเมคัง ที่เกียวโตในปี 2011 จนกระทั่งเขาเสียชีวิตลงเมื่อวันที่ 6 ธันวาคมในวัย 78 ปี
# มาโยนากะพันช์
เป็นออรจินัลซีรีส์อนิเมะทางโทรทัศน์ที่เตรียมออกอากาศผลิตโดยพีเอเวิกส์และคาโดกาวะ คอปเปอเรชั่น ซีรีส์นี้สร้างโดยโดงะ โทโก โชโจ กำกับโดยชู ฮอนมะ โดยมีฮิเดอากิ ชิราซากะรับหน้าที่เขียนบท และเรียวตะ อาริมะ ออกแบบตัวละครที่ดัดแปลงจากตัวละครดั้งเดิมของสึกาสะ โคโตบุกิสำหรับแอนิเมชั่น tape and Raku รับหน้าที่แต่งเพลง อนิเมะเริ่มออกอากาศตั้งแต่เดือนกรกฎาคมถึงกันยายน พ.ศ. 2567 ฉบับดัดแปลงเป็นมังงะวาดภาพประกอบโดยโทโมมิ อุซูอิ เริ่มตีพิมพ์ในนิตยสารยังเอซของคาโดกาวะโชเต็งตั้งแต่เดือนมีนาคม พ.ศ. 2567 ถึงจนถึงเดือนกุมภาพันธ์ พ.ศ. 2568 ฉบับดัดแปลงเป็นไลต์โนเวลเขียนโดยสึซึโระ ฮิบิ และวาดภาพประกอบโดยสึกาสะ โคโตบุกิ ตีพิมพ์โดยฟูจิมิโชโบ ในเดือนกรกฎาคม พ.ศ. 2567

 ตัวละคร 

 

 

 

 สื่อ 
 มังงะ 
ฉบับดัดแปลงเป็นมังงะวาดภาพประกอบโดยโทโมมิ อูซุอิ เริ่มตีพิมพ์ลงในนิตยสารยังเอซ ของคาโดกาวะโชเต็ง เมื่อวันที่ 4 มีนาคม พ.ศ. 2567 จนถึงวันที่ 4 กุมภาพันธ์ พ.ศ. 2568 ได้รับการรวบรวมตีพิมพ์เป็นเล่ม(ทังโกบง)จำนวน 1 เล่ม ณ เดือนกรกฎาคม พ.ศ. 2567

 อนิเมะ 
ในวันที่ 26 มกราคม พ.ศ. 2567 คาโดกาวะและพีเอเวิกส์ ประกาศว่าพวกเขากำลังผลิตออริจินัลซีรีส์อนิเมะทางโทรทัศน์ชื่อ มาโยนากะพันช์ ออกอากาศตั้งแต่วันที่ 8 กรกฎาคมถึง 23 กันยายน พ.ศ. 2567 ทางช่องโตเกียวเอ็มเอ็กซ์และเอทีเอ็กซ์ เพลงเปิดคือ "Gimi Gimi" (ギミギミ) ร้องโดยลิฟ (ฟัยรูซ ไอ), อิจิโกะ (ยูอินะ อิโต), ฟู (ฮินะ โยมิยะ), โทคาเกะ (ฮิโตมิ อูเอดะ), และ ยูกิ (อาอิ คายาโนะ) ในขณะที่เพลงปิดคือ  ร้องโดยมาซากิ (อิกูมิ ฮาเซงาวะ) เมเดียลิงก์ได้รับลิขสิทธิ์ซีรีส์นี้ในเอเชียตะวันออกและเอเชียตะวันออกเฉียงใต้สำหรับการสตรีมบนช่องยูทูบ Ani-One Asia

 รายชื่อตอน 

 ไลต์โนเวล 
ไลต์โนเวลที่ดัดแปลงโดย สึซึโระ ฮิบิ และภาพประกอบโดยสึคาสะ โคโตบุกิ จะตีพิมพ์โดยฟูจิมิ โชโบ ภายใต้สำนักพิมพ์ฟูจิมิ แฟนตาเซีย บุนโกะ ในวันที่ 20 กรกฎาคม พ.ศ. 2567
# อุสซียาห์
อุสซียาห์ (, ;  ‘Uzzīyyāhū, หมายถึง "ความแข็งแกร่งของข้าคือยาห์";) มีอีกพระนามว่า อาซาริยาห์ (, ;  ‘Azaryā;) เป็นกษัตริย์องค์ที่ 10 แห่งอาณาจักรยูดาห์โบราณ และพระราชโอรสองค์หนึ่งในอามาซิยาห์  อุสซียาห์ขึ้นครองราชย์เป้นกษัตริย์ยูดาห์ตอนพระชนมพรรษา 16 พรรษาและครองราชย์เป็นเวลา 52 ปี ในช่วง 24 ปีแรกครองราชย์ร่วมกับอามาซิยาห์ พระราชบิดา

วิลเลียม เอฟ. ออลไบรท์ ระบุรัชสมัยของอุสซียาห์ไว้ที่ 783–742 ปีก่อน ค.ศ. ลำดับเหตุการณ์ของ Edwin R. Thiele จัดให้อุสซียาห์ครองราชย์ร่วมกับพระราชบิดาใน 792/791 ปีก่อน ค.ศ. และครองราชน์องค์เดียวหลังพระราชบิดาสวรรคตใน 768/767 ปีก่อน ค.ศ. อุสซียาห์ถูกพระผู้เป็นเจ้าลงโทษจากการไม่เชื่อฟังด้วยการทำให้เป็นโรคเรื้อน (,). Thiele จัดวันที่อุสซียาห์กลายเป็นโรคเรื้อนใน 751/750 ปีก่อน ค.ศ. ซึ่งเป็นช่วงที่โยธาม พระราชโอรส ขึ้นมาทำหน้าที่ต่อ ส่วนอุสซียาห์ยังคงมีชีวิตจนถึง 740/739 ปีก่อน ค.ศ. เปคาห์กลายเป็นกษัตริย์แห่งอิสราเอลในปีสุดท้ายของรัชสมัยอุสซียาห์

พระวรสารนักบุญมัทธิวจัดให้พระองค์อยู่ในลำดับพงศ์ของพระเยซู

พระนาม
อุสซียาห์ได้รับการกล่าวถึงในคัมภีร์ฮีบรูด้วยพระนาม อาซาริยาห์ หลายครั้ง James F. Driscoll นักเทววิทยาคาทอลิก รายงานว่า พระนามในรูปที่สองน่าจะเป็นผลมาจากข้อผิดพลาดของผู้คัดลอก
# บาร์เทนเดอร์ (มังงะ)
บาร์เทนเดอร์ (เป็นซีรีส์มังงะญี่ปุ่นที่เขียนโดยอรากิ โจ และวาดภาพประกอบโดยเคนจิ นางาโตโมะ เรื่องราวมุ่งเน้นไปที่ ริว ซาซากูระ  บาร์เทนเดอร์อัจฉริยะที่ใช้พรสวรรค์ของเขาเพื่อบรรเทาความกังวลและบรรเทาจิตวิญญาณของลูกค้าที่มีปัญหา มังงะเรื่องนี้ตีพิมพ์ครั้งแรกในนิตยสารซูเปอร์จัมป์ ซึ่งเป็นนิตยสารมังงะเซเน็งของชูเอชะ ตั้งแต่ปี 2004 ถึง 2011 แต่ละตอนถูกรวบรวมโดยชูเอชะ และเผยแพร่ในฉบับรวมเล่ม (ทังโกบง) ทั้งหมด 21 เล่ม

บาร์เทนเดอร์ ได้รับการดัดแปลงเป็นซีรีส์อนิเมะโทรทัศน์โดยปาล์มสตูดิโอ ซึ่งออกอากาศในปี 2006 ทางฟูจิเทเลวิชัน มังงะเรื่องนี้ยังได้รับการดัดแปลงเป็นละครโทรทัศน์ญี่ปุ่นในปี 2011 ที่ออกอากาศทางทีวีอาซาฮิ มังงะภาคแยก 3 เรื่อง (Bartender à Paris, Bartender à Tokyo และ Bartender 6stp) ได้รับการตีพิมพ์ใน แกรนด์ จัมป์ และ แกรนด์ จัมป์ พรีเมียม ระหว่างปี 2012 ถึง 2019

 เนื้อเรื่อง 
บาร์เทนเดอร์ ติดตามชีวิตยามค่ำคืนของ ริว ซาซากูระ (พากย์เสียงโดยไดจู มิซูชิมะ ในอนิเมะ และรับบทโดยมาซากิ ไอบะ ในละคร) บาร์เทนเดอร์อัจฉริยะที่กล่าวกันว่าเป็นผู้ผสมค็อกเทลที่ดีที่สุดเท่าที่ใคร ๆ เคยลิ้มลอง เมื่อกลับจากการศึกษาที่ฝรั่งเศส ริวทำงานเป็นผู้ช่วยบาร์เทนเดอร์อาวุโสที่บาร์ชื่อ Lapin ต่อมาเขาได้เปิดบาร์ของตัวเองชื่อ Eden Hall  ซึ่งซ่อนอยู่ในมุมหนึ่งของย่านกินซ่าในตัวเมืองโตเกียว เป็นที่รู้กันว่าซาซากูระเสิร์ฟ "แก้วแห่งเทพเจ้า" ซึ่งเป็นวิธีการบอกว่าเขารู้จักเครื่องดื่มที่เหมาะสมที่จะเสิร์ฟในสถานการณ์เฉพาะ

ตัวละครสำคัญอีกตัวคือ มิวะ คูรูชิมะ  (พากย์เสียงโดยอายูมิ ฟูจิมูระ ในอนิเมะ และรับบทโดยชิโฮริ คันจิยะ ในละคร) หลานสาวของไทโซ คูรูชิมะ  เจ้าของโรงแรมคาร์ดินัล เธอเป็นพนักงานออฟฟิศของโรงแรมและต้องการให้เขาแข่งขันเพื่อชิงตำแหน่งบาร์เทนเดอร์ของโรงแรม

 สาระสำคัญ 
บาร์เทนเดอร์ เป็นซีรีส์แบบเป็นตอน และถึงแม้ว่าลูกค้าและปัญหาจะแตกต่างกันไป แต่ปัญหาแต่ละเรื่องได้รับการแก้ไขด้วยเครื่องดื่มที่เหมาะสม

 สื่อ 
 อนิเมะ 
บาร์เทนเดอร์ ได้รับการดัดแปลงเป็นซีรีส์อนิเมะ 11 ตอน กำกับโดยมาซากิ วาตานาเบะ เขียนบทโดยยาซูฮิโระ อิมางาวะ และสร้างโดยปาล์ม สตูดิโอ เผยแพร่ทั้งในรูปแบบดิจิทัลและบลูเรย์ 2 แผ่นซึ่งวางจำหน่ายเมื่อวันที่ 19 มกราคม 2021 ในสหราชอาณาจักร ไอร์แลนด์ สหรัฐอเมริกา และแคนาดา

 กระแสตอบรับ 
บาร์เทนเดอร์ ขายได้มากกว่า 2.8 ล้านชุดในญี่ปุ่น ณ เดือนมกราคม 2011; แต่ละเล่มมักปรากฏในรายชื่อมังงะที่ขายดีที่สุดในประเทศนั้น ตอนจบของอนิเมะได้รับเรตติ้งผู้ชมที่ 3.4% ทำให้เป็นอนิเมะที่มีผู้ชมมากที่สุดเป็นอันดับ 4 ในสัปดาห์นั้น ละครโทรทัศน์เปิดตัวมีเรตติ้งผู้ชม 11% ในขณะที่ตอนจบได้รับเรตติ้ง 11.7% บ็อกซ์เซ็ตดีวีดีขายได้ 7,978 ชุด ซึ่งถือเป็นตัวเลขที่ "ประสบความสำเร็จ" โดยทีวีอาซาฮิ และสินค้าที่เกี่ยวข้องก็ "ขายดี" เช่นกัน

เดวิด เวลช์ จาก The Manga Curmudgeon ได้ประกาศวิธีที่ริวใช้เหล้าเพื่อช่วยเหลือผู้อื่น "เป็นข้อความที่สวยงามและยกระดับจิตใจสำหรับการ์ตูน โอเค อาจจะไม่ใช่ แต่ฟังดูน่าสนุกมาก" ที่ Ani-Gamers นักวิจารณ์ที่รู้จักกันในชื่อ "Ink" เขียนว่าซีรีส์นี้ "โรแมนติก" มากเกินไป แต่ยกย่องการเล่าเรื่อง เทคนิคการจัดฉาก การบรรยาย "บทสนทนาและภาพแบบเป็นกันเอง" และความสมดุล เขาอธิบายว่ามันเป็น "จดหมายรักถึงสุราซึ่งตรงข้ามกับการบริโภคสุรา" ในขณะที่ Bamboo Dong จาก Anime News Network เรียกมันว่า "บทกวีที่อร่อยสำหรับการผสมเครื่องดื่ม"

ทิม โจนส์ นักเขียนซึ่งเขียนให้กับ THEM Anime Reviews เรียกสิ่งนี้ว่า "แนวคิดที่น่าสนใจสำหรับอนิเมะ" ในทางกลับกัน Carl Kimlinger จาก ANN วิพากษ์วิจารณ์แนวคิดของ "บาร์เทนเดอร์" ว่า "จืดชืด ไร้สาระ และแย่มาก" และ "ไม่มีแรงบันดาลใจอย่างมาก"
# ขาดทุนเพื่อเป็นเศรษฐี
กุยเฉิง โชวฝู คงโหยวซี ไคชิ (จีน:亏成首富从游戏首始] ; (โรมาจิ:The Richest Man In Game)หรือรู้จักในไทยชื่อขาดทุนเพื่อเป็นเศรฐี เป็นนวนิยายจีนเผยแพร่ครั้งแรกเมื่อวันที่ 23 กรกฎาคม 2022 ทางเว็บ Qidian เขียนโดย ชิงซานชวีซุย และวาดภาพโดยเยว่เหวิน มานฮวาต่อมามีการดัดแปลงเป็นทีวีชีรีส์อนิเมะโดยสตูดิโอ Foch Films และมีการกำหนดฉาย 3 กรกฎาคม 2567 
ออกอากาศถึงวันที่ 11 พฤษภาคม พ.ศ. 2567

 เรื่องย่อ 
เฉียนเป่ย(เผยเซียน)เขาพบว่าตัวเองย้อนเวลากลับไปในอดีตเมื่อ 10 ปีที่แล้ว ซึ่งเป็นปี 2009 และเขากลับได้ระบบเพื่อที่เขาจะได้รับเงินเพื่อดำเนินธุรกิจของเขา หลังจากช่วงเวลาที่กำหนด เปลี่ยนชะตาชีวิตใหม่ แต่ระบบกำหนดว่าทำกำไรได้ 100 ถึงจะได้รับ 1 เหรียญ หากขาดทุนจะเข้ากระเป๋าตัวเอง เพื่อให้ขาดทุน เฉียนเป่ย(เผยเซียน) เขาเลือกการลงทุนที่มีความเสี่ยงสูง และเผาเงินได้เร็วอย่างธุรกิจเกม เขาจึงได้สร้างบริษัท Tengda ซึ่งแนวทางในบริษัทไม่มีอะไรมากคือต้องสร้างเกมที่แปลกใหม่ที่ขัดกับกระแสตลาด แต่กลับบังเอิญโด่งดัง ทำกำไรเต็มกอบเป็นกำ กลายเป็นยอดอัจฉริยะด้านธุรกิจที่ใคร ๆ พากันอิจฉาอย่างเจ็บปวด มีแต่เฉียนเป่ย(เผยเซียน) ที่รู้แก่ใจดีว่า เขากำลังขาดทุนอยู่ แต่สำหรับเขาเป็นโชคชะตาลำบากสำหรับเขา

 ตัวละคร 

 ตัวละครหลัก 
เฉียนเป่ย(เผยเซียน) พากย์โดย ซูจุน หลู่

มายัง พากย์โดย เซิน ดาเวย์

ลิน วาน 

ซิน ไห่ลู่ พากย์โดย เฟิง จูนฮวา

หวง ซิโป

เบ้า ซู 

ระบบแปลงโชคชะตา พากย์โดย เสี่ย เหลย

เสี่ย เหลย

รวน กวางเจียน

 การผลิต 
เรื่องดัดแปลงมาจากนวนิยายชื่อเดียวกันและจะออกฉายในปี 2022 ผลิตโดย 2 บริษัท ได้แก่ Cong Xiao Culture และ Tunan Civilization 

แอนิเมชันที่ดัดแปลงจากชื่อเดียวกัน ผลิตโดย Foch Films 4 จะฉายรอบปฐมทัศน์ทาง บิลิบิลิ ในวันที่ 3 กุมภาพันธ์ 2024

 การตอบรับและกระแสตอบรับ 
ในช่วงสองเดือนแรกของปี 2024 โดยมียอดดูมากกว่า 10 ล้านครั้งและคะแนนผู้ใช้ 9.2 (จาก 10) ในบิลิบิลิ

 กระแสตอบรับ 
หลังจากเขาสำเร็จการศึกษาจาก ภาควิชา ภาษาจีนจากมหาวิทยาลัยซานตงประมาณปี 2013 เขาทำงานเป็นผู้วางแผนให้กับบริษัทเกมมือถือแห่งหนึ่ง ใน กรุงปักกิ่ง เขาเปลี่ยนอาชีพและกลายเป็นนักเขียนนวนิยายออนไลน์ภายใต้นามปากกา "ชวีซุย" เขาใช้เวลาหนึ่งปีศึกษาผลงานยอดนิยมและทำความเข้าใจความชอบของผู้อ่าน

เมื่อวันที่ 16 สิงหาคม 2019 ได้รับการเผยแพร่บนเว็บไซต์ Qidianนวนิยายเรื่องนี้มีพื้นฐานมาจากประสบการณ์ในอดีตของเขาในอุตสาหกรรมเกมมาสร้างนวนิยายเรื่องนี้ เขาได้เพิ่มรายละเอียดที่เกี่ยวข้องกับการพัฒนาเกมลงในโครงเรื่องที่เหมาะสม ทำให้ผู้อ่าน น่าสนใจและสมจริงยิ่งขึ้น

เมื่อวันที่ 10 สิงหาคม 2021 บทสุดท้ายของนวนิยายเรื่องนี้ได้รับการปล่อยตัวโดยมีทั้งหมดมากกว่า 5.3 ล้านคำ นวนิยายเรื่องนี้ได้รับการตีพิมพ์ในรูปแบบหนังสือผ่านการระดมทุน และสองเล่มแรกจะจัดพิมพ์โดยสำนักพิมพ์March Rabbit Pavilion Culture ในปี 2023

ต่อมาเขาได้รับรางวัล Twelve Heavenly Kings โดย China Literature Group ในปี 2019 ในหมวดหมู่ Becoming a Richest Man from the Game และได้รับตำแหน่ง Great Writer ในปี 2020

ในเดือนแรก นวนิยายดังกล่าวติดอันดับที่ 2 ในรายการยอดขายตั๋วรายเดือนของนวนิยายเกม และติดอันดับหนึ่งในสามของรายการที่ขายดีที่สุด ของนิยายเกม นวนิยายเรื่องนี้มียอดสมัครสมาชิกเกือบ 20 ล้านเมื่อต้นปี 2563 ซึ่งสร้างสถิติให้กับนวนิยายเกมเว็บไซต์ Qidian ของจีนครั้งหนึ่งนวนิยายเรื่องนี้เคยได้รับรางวัลที่หนึ่งจาก รายการรายเดือนประเภทเกมวรรณกรรมต้นฉบับ

 เพลงประกอบ 
"Kui Cheng Shoufu (亏成首富)" ขับร้องโดย Xue Zui (醉雪)
 แพลตฟอร์มที่ได้รับลิขสิทธิ์เรื่องนี้ 
บิลิบิลิ ได้รับลิขสิทธิ์ในทวีปเอเชีย